Държавен вестник, бр. 70, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  70
(б) Клиентът или Банката могат едно­
странно да прекратят това Споразумение 
преди изтичане на неговия срок с 90-дневно 
писмено предизвестие до другата страна. При 
получаване на такова предизвестие страните 
трябва да предприемат всички необходи­
ми мерки за надлежно преустановяване на 
дейностите, извършвани към този момент 
в рамките на консултантските услуги, и да 
уредят незабавно всички неуредени въпроси. 
Възстановяването на разходите за консултант­
ските услуги, извършени преди прекратяване 
на Споразумението, включва всички разходи 
за труд на персонала на Банката, включително 
разходи, извършени във връзка с договорените 
резултати, които обаче не са финализирани 
към датата на предсрочно прекратяване на 
Споразумението. 
(в) Независимо от прекратяването или 
изтичането на срока на това Споразумение 
разпоредбите в него, отнасящи се до (i) задъл­
женията за поверителност и обезщетение по 
силата съответно на Параграф 9 и Параграф 
14 от Споразумението, и (ii) задължението на 
Клиента да заплати на Банката възнаграж­
дение за консултантските услуги, извършени 
удовлетворително преди датата на прекратява­
не или изтичане на срока на Споразумението, 
включително разходи, извършени във връзка 
с договорените резултати, които обаче не са 
финализирани към датата на предсрочно пре­
кратяване на Споразумението, остават в пълна 
сила и действие. Параграф (ii) е неприложим 
в случаите, когато Споразумението се прекра­
тява от Клиента поради груба небрежност или 
умишлено неправомерно поведение от страна 
на Банката или нейния персонал, довели до 
невъзможност за изпълнение на определени 
консултантски услуги. 
14. Отговорност, задължения и обезщетения
(a) Банката не дава изрични или косвени 
уверения и гаранции за точността, пълнотата 
или достатъчността на който и да е от докла­
дите, документите, анализите, меморандумите 
и останалите информации, включително на 
съдържащите се в тях прогнози и оценки, 
изготвени от или с помощта на Банковия 
персонал, нито що се отнася до степента на 
успех, който може да бъде постигнат при из­
пълнение на препоръките, съдържащи се в тях. 
(б) Без ограничение към имунитета и 
привилегиите на Банката съгласно нейния 
Учредителен договор и други приложими 
международноправни норми Банката не носи 
отговорност пред Клиента или трети страни 
за всички загуби, разходи, щети или задъл­
жения, възникнали за Клиента в резултат на 
Консултантските услуги.
(в) Клиентът е длъжен да обезщети и да 
предпази Банката и Банковия персонал от евен­
туални загуби, разходи, щети и задължения, 
включително без ограничение и от такива, 
които са следствие от искове, съдебни дела 
или предприети срещу тях действия от трети 
страни (свързани или несвързани с Клиента), 
независимо на какви основания, във връзка с 
изпълнението от Банката на консултантските 
услуги съгласно това Споразумение или позо­
ваването от дадено лице на нещо, направено 
или ненаправено от Банката, с изключение 
на разходите, възникнали в резултат на груба 
небрежност или съзнателно неправомерно 
поведение от страна на Банката или Банко­
вия персонал.
(г) Страните разбират и се съгласяват, че 
това Споразумение няма за цел пораждане 
на партньорство, съвместно начинание или 
подобно отношение, при което страните 
биха могли да носят солидарна отговорност 
пред трети страни, или с каквато и да било 
друга цел. Нито една от разпоредбите в това 
Споразумение не предвижда ангажимент за 
Банката да осигури финансиране на Клиента 
във връзка с Проекта или за други нужди.
15. Приложимост. Правата и задълженията 
на Банката и Клиента по това Споразумение 
остават в сила и са приложими съгласно не­
говите разпоредби, дори когато законовите 
разпоредби на дадена държавна или поли­
тическа структура или нейно подразделение 
постановят противното.
16. Уреждане на спорове. Страните по това 
Споразумение ще се стремят към добро­
съвестно разрешаване на всички различия 
и спорове относно или във връзка с това 
Споразумение по извънсъдебен път. Всички 
спорове, произтичащи от или във връзка с 
това Споразумение, останали неуредени чрез 
приятелско извънсъдебно споразумение между 
страните, ще бъдат окончателно разрешавани 
чрез арбитраж съгласно Арбитражните пра­
вила на Комисията на ООН по международно 
търговско право UNCITRAL, в сила към да­
тата на подписване на това Споразумение. В 
случай на противоречие между Арбитражните 
правила на UNCITRAL и условията на това 
Споразумение предимство ще имат разпоред­
бите на това Споразумение.
17. Изменения. Всяко изменение или изклю­
чение от Споразумението и всяко съгласие, 
дадено по силата на някоя от разпоредбите на 
това Споразумение, трябва да бъде в писмена 
форма, а в случай на изменения те следва 
да бъдат подписани от страните по Споразу­
мението. Измененията в Приложението към 
това Споразумение няма да бъдат обект на 
ратификация съгласно чл. 85 от Конституцията 
на Република България.